Vivian Campbell

**Vivian Patrick Campbell** (født 25. august 1962 i Belfast, County Antrim, Nord-Irland) er en irsk gitarist, først og fremst kjent som en del av originalbesetningen av Dio. Etter å ha forlatt Dio var han for en kortere periode med i Whitesnake (1987&ndash;1988) før han ble med i Def Leppard i 1992.

## Røft gitarspill
Campbell begynte å spille gitar som tolvåring, og hans største inspirasjonskilder var hans landsmenn Rory Gallagher, Gary Moore og Thin Lizzy. Vivian adopterte Gallagher og Moores aggressive måte å traktere gitaren på, noe som var naturlig med tanke på samme «røffe» oppvekst som sine helter i Nord-Irland. Som 16 åring i 1978 ble han utvist fra Rathmore Grammar School og var samtidig aktuell med sitt første band Sweet Savage som oppnådde stor suksess i hjembyen Belfast. Metallica spilte inn en versjon av Savage-låta «Killing Time» på albumet *[[Garage Inc.]]*.

## Dio
Ronnie James Dio hadde forlatt Black Sabbath tidlig i 1983 og tatt med seg Sabbath-trommeslager Vinny Appice for å starte sitt eget band. Tidligere Rainbow-bassist Jimmy Bain oppdaget den unge Campbell og rekrutterte ham til Dio samtidig som Bain insisterte på at han selv skulle være bandets bassist. Ronnie James Dio var kresen på gitarister og kunne velge fra øverste hylle da han som tidligere medlem av Rainbow og Black Sabbath hadde jobbet med legender som Ritchie Blackmore og Tony Iommi. Campbell hadde den røffheten som Dio var på jakt etter og ble valgt til fordel for storheter som Jake E. Lee og John Sykes. Dette er et stort kompliment til Campbell, som på denne tiden bare var 20 år. Hans kan sees på DVD-en *We Rock*, en «best of» av to Dio-konserter fra Utrecht (1983) og Philadelphia (1984). Konsertene var opprinnelig utgitt på VHS i sin helhet som *Dio: Live In Concert* og *Dio: A Special from the Spectrum*.

## Hear 'n Aid
Vivian Campbell var en av hoved-initiativtakerne til prosjektet *[[Hear 'n Aid]]* *Heavy Rock for Afrika*, som i 1985 ga ut singelen *[[Stars (singel)|Stars]]*. Vivian fikk ideen da ingen av hard rockens artister ble invitert til USA for Africa samme år.

## Aktiv
Campbell er aktiv som medlem av Def Leppard, men ga i 2005 ut sitt første soloalbum *Two Sides Of If*. Her går han tilbake til sine blues-røtter og har med gjesteartister som Ike Turner og Billy Gibbons. I mai 2010 ble det rapportert at Campbell ville bli med Scott Gorham og andre musikere for å «gjenopplive» Thin Lizzy.

## Diskografi
**Solo**
* 2005 *Two Sides Of If* 
**Med Sweet Savage**
* 1981 «Take No Prisoners»/«Killing Time» (singel)
**Med Dio**
* 1983 *[[Holy Diver]]*  
* 1984 *[[The Last in Line]]*  
* 1985 *[[Sacred Heart]]*  
* 1986 *[[The Dio E.P.]]*  
* 1986 *[[Intermission (Dio-album)|Intermission]]*  
**Med Lou Gramm**
* 1989 *Long Hard Look*  
**Med Riverdogs**
* 1990 *Riverdogs*  
**Med Shadow King**
* 1991 *Shadow King* 
**Med Def Leppard**
* 1993 *[[Retro Active]]* (1993)
* 1995 **' (samlealbum)
* 1996 ''[[Slang (album)|Slang]]'' 
* 1999 ''[[Euphoria (album)|Euphoria]]''  
* 2002 ''[[X (Def Leppard-album)|X]]''  
* 2004 ''[[Best of Def Leppard]]'' (samlealbum)
* 2005 ''[[Rock of Ages: The Definitive Collection]]'' (samlealbum)
* 2006 ''[[Yeah!]]''  
* 2008 ''[[Songs from the Sparkle Lounge]]''  
**Med Clock*'
* 1998 *Through Time''

## Referanser


## Eksterne lenker
* 
* 
* 
* Modern Guitars Magazine (intervju fra 2005)